Zaben Gwamnoni: ‘Yan Najeriya Na Dakon Sakamako - Liberty TV/Radio - News - Voice For All! Vision For Alll!
Editor 2
March 10, 2019
A halin da ake ciki an fara kidayarkuri’un da aka kada a zaben Gwamnoni da na ‘yan majalisun jihohi, inda zabenGwamnonin ya gudana a jihohi 29, na ‘yan majalisun kuma a jihohi 36 na fadinNajeriya.
A mafi akasarin sassan Najeriyardai, zabukan sun gudana ne cikin kwanciyar hankali, sai dai a wasu bangarorin,an dan fuskanci matsalolin yiwa masu kada kuri’a da jami’an zabe barazana.
Gamayyar kungiyoyi na ciki da wajenNajeriya da ke sa ido kan zabukan sun bayyana rahotannin mutuwar mutane 7 kanzabukan na ranar Asabar.
Jihohin da aka fi fuskantarmatsalolin rikici, tare da hasarar rayuka sun hada da Bayelsa da Ebonyi da kumaLegas.
A Bayelsa da Ebonyi, rahotanni sunce an samu hasarar rayukan mutane 2 a kowace jiha, yayinda a Legas aka koneababen ahawa akalla 35 tare da kashe mutane 2 a wasu sassan jihar, kamar yaddajami’an sa ido kan zabukan suka tabbatar.
A Rivers kuwa, tsohon gwamnan jiharkuma ministan sufuri a yanzu, Rotimi Amechi ya ce mutane 3 sun rasa rayukan sua rikicin zabe.
A bangare guda kuma, kakakinhukumar zaben Najeriya na jihar Rivers, ya shaidawa kamfanin daillancin labaraina AFP cewa wasu tsageru sun yi garkuwa da jami’an su, sai dai bai bayyanaadadin su ba.